stanford-oval/wikipedia huggingface dataset:
Dune 2000

| Dune 2000 |
| --- | --- |
Kehittäjä:  Intelligent Games ja Westwood Studios
Julkaisija:  Westwood Studios
Säveltäjä:  Frank Klepacki
Pelisarja:  Dune
Julkaistu:  1998
Lajityyppi:  strategiapeli
Pelimuoto:  moninpeli ja yksinpeli
Ikäluokitus:  PEGI 12  USK 12 
Alusta:  Windows 9x ja PlayStation
Jakelumuoto:  CD-ROM
Lisää peliartikkeleitaVideopelien teemasivulla
Dune 2000 on Frank Herbertin Dyyni-sci-fi-kirjasarjaan perustuva Westwood Studiosin vuonna 1998 julkaisema tietokonepeli. Pelissä on kolme pelattavaa kuningassukua (Atreides, Harkonnen ja Ordos) ja tarkoituksena on vallata itselleen kokonaan Arrakis-niminen planeetta taistelemalla vihollissukuja vastaan. Tämä perustuu siihen, että avaruuskilta tarvitsee Melange-nimistä maustetta, joka laajentaa tietoisuutta ja auttaa avaruuden poimuttamisessa. Sitä saa vain Arrakikselta.
Pelissä on yhdeksän tasoa, joista jokaisessa on suoritettava tehtävä. Suurimmassa osassa tasoja tehtävä on käytännössä vain tuhota vihollissukujen kaikki rakennukset sekä joukot, mutta osassa tavoitteena on kerätä tietty määrä Melangea. Pelialueet koostuvat hiekka-aavikosta ja niiden lomassa olevista kivialueista, joiden päälle kukin kuningassuku rakentaa oman tukikohtansa. Joukossa on myös liikkumista rajoittavia kalliomuodostumia. Käytännössä pelialue koostuu useista ruuduista, joiden mukaan rakennukset voi sijoittaa tai joukkoja liikuttaa portaallisesti.
Rakennukset ovat 1x1, 2x3, 3x3 tai 3x3+1 ruudun kokoisia ja niitä ei voi rakentaa hiekan päälle. Rakennuksen vahvuutta tai pikemminkin kestävyyttä kuvastaa mittari, jonka väri muuttuu rakennuksen heiketessä asteikolla vihreä-keltainen-punainen. Samassa yhteydessä on myös toinen kestävyyttä kuvaava osoitin, joka pienenee rakennuksen heiketessä, eli silloin, kun vihollisen joukot tulittavat sitä.
Rakennukset > Hyötykäyttö

Construction Yard (suom. rakennustyömaa) on tukikohdan perusta, joka on aina pelin alkaessa valmiina, mutta voidaan rakentaa uudelleen käyttämällä MCV-nimistä (Mobile Construction Vehicle) ajoneuvoa. Pelaaja ei pysty enää rakentamaan uusia rakennuksia, jos tämän viimeinen Construction Yard tuhotaan. Construction Yardin tuhoutuminen ei kuitenkaan estä yksiköiden värväystä ja se voidaan siis rakentaa uudelleen kehittämällä MCV:n.
Wind Trap (suom. tuuliansa) kehittää tuulen avulla sähköä, jota kaikki rakennuksen käyttävät. Toimintaa voi jatkaa ilman sähköäkin, mutta kaikki on hitaampaa.
Concrete Slab (suom. betonilaatta) on 2x2 tai 3x3 ruudun kokoinen pienemmistä betonilaatoista koostuva alusta, jonka päälle rakennukset tulee rakentaa. Ilman tällaista alustaa ne ovat rakennettaessa puolet heikompia kestävyyttä kuvaavan mittarin mukaan.
Refinery (suom. jalostamo), jota ilman pelaaja ei pysty ottamaan haltuunsa rohtoa, jonka Harvester (suom. puimuri, ks. yksiköt) tuo. Yksi Harvester tulee jokaisen Refineryn mukana.
Outpost (suom. etuvartio) tuottaa kartan, jos sähköä riittää. Lisäksi se antaa enemmän uusia huipputeknologiamahdollisuuksia kuin muut rakennukset.
Repair Pad (suom. korjausalusta) korjaa vahingoittuneet kulkuneuvot yksi kerrallaan, kun ne siirretään alustan päälle. Jalkaväki ei voi käyttää sitä.
Rakennukset > Värväys

Pelin kielessä tässä käytetty parannus on sama kuin upgrade.
Barracks (suom. kasarmi) värvää jalkaväkeä ja ilman tehtävissä olevaa parannusta vain kevyttä jalkaväkeä (Light Infantry). Sen symboli on pelattavan suvun merkki.
Light Factory (kevyt tehdas) rakentaa Triken/Raiderin ja parannuksella Quadin (ks. yksiköt).
Heavy Factory (raskas tehdas) rakentaa raskaampia ajoneuvoja, joista heti Combat Tankin sekä Harvesterin ja tehtävissä olevalla parannuksella Siege Tankin. Lisäksi rakennettavissa on Missile Tank, MCV ja jokaisen huoneen omia erikoisjoukkoja pelin myöhemmässä vaiheessa.
High Tech Factory (korkean teknologian laitos) rakentaa Carryalin ja Atreideksella tehtävissä olevan parannuksen jälkeen Ornithopterin.
Ix Research Factory (suom. Ix-tutkimuslaitos) on edellytyksenä Missile Tankin sekä ns. supertankin (Devastator, Sonic Tank, Deviator) hankkimisessa.
Starport (suom. tähtiportti) on rakennus, jonka avulla voi ostaa yksiköitä CHOAMin myyjäkillalta tavallista halvempaan tai kalliimpaan hintaan.
Palace, eli palatsi on rakennus, jonka avulla saa oman huoneensa superyksikön tai -ominaisuuden, joita ovat Fremen, Saboteur ja Death Hand Missile.
Osa rakennuksista tai niiden ominaisuuksista vaatii jonkun toisen rakennuksen olemassaolon.
Rakennukset > Puolustus

Wall on yksinkertainen seinä, joka suojaa rakennuksia joidenkin vihollisen yksiköiden tulelta ja joka tapauksessa niiden kululta.
Gun Turret on tykki, joka käyttää "perinteistä laukaisuasetta" ja on varsin kestävä. Kun se on linkitettynä seinään, sitä on vaikeahko tuhota.
Rocket Turret on tykki, joka ampuu ohjuksia ja pystyy ampumaan jopa ilmassaolevia vihollisia. Sillä on pitkä kantomatka ja se on hyvin kestävä. Rocket Turretin suurin heikkous on, että mikäli sähkömittari alittaa 100%, se muuttuu käyttökelvottomaksi.
Yksiköt

Suluissa ilmoitettu hinta pätee vain Medium-modessa, muttei välttämättä joka tilanteessa.
Yksiköt > Yleiset joukot ja kulkuneuvot > Jalkaväki

Light Infantry (kevyt jalkaväki) on heikkorakenteisia perussotilaita joiden aseena on konekivääri. (50)
Trooper on paremmalla panssarilla ja raketinheittimellä varustettu sotilas. Etenkin ohjukset tehoavat siihen huonosti. (90)
Thumper on vain verkkopelissä mahdollinen sotilas, joka sotii hiekkamatoja vastaan. (Ei voi värvätä, jos madot on asetettu pois. Niitä voi kuitenkin löytää laatikoista.) (200)
Engineer, eli insinööri on yksikkö, jonka ainoa tehtävä on kaapata vastustajan rakennuksia. (400)
Yksiköt > Yleiset joukot ja kulkuneuvot > Kulkuneuvot

Trike on kolmipyöräinen nopea tiedustelija, jonka aseena on konekivääri. (300)
Quad on Triken nelipyöräinen ja hitaampi versio, jolla on parempi panssari ja aseena raketinheitin. (400)
Combat Tank on perinteinen tankki, joka on nopein raskaasta kalustosta ja varustettu perinteisellä laukaisuaseella. (700)
Siege Tank, suomeksi piiritystankki, joka on erittäin vahva jalkaväkeä ja rakennuksia vastaan. Sen ase on sama kuin edellisellä, mutta monta kertaa voimakkaampi. (700)
Missile Tank on ohjuksia ampuva tankki, joka on ainoa ilmajoukkoja vastaan taisteleva yksikkö. (900)
Harvester, eli puimuri on hyvin panssaroitu mutta hidas kulkuneuvo, joka kerää rohtoa. (1200)
MCV (Mobile Construction Vehicle) on kestävä mutta erittäin hidas aseeton kulkuneuvo, jolla voi rakentaa uuden Construction Yardin. (2000)
Carryall on kantaja-alus joka kantaa Harvesterin rohtopaikalle ja takaisin jalostamoon. Sitä voidaan käyttää myös yksiköiden viemiseen korjausalustalle. (1100)
Yksiköt > Huonekohtaiset erikoisyksiköt > Harkonnen

Death Hand Missile on eräänlainen ohjus, jossa on ydinkärki. Sen heikkoutena on se, että se on erittäin epätarkka ja lisäksi se vaatii vähintään 100% sähköä toimiakseen. Ei hintaa.
Devastator on suuri ja vahvasti panssaroitu tankki, joka käyttää kaksoisplasmalaukaisimia. Sen voi myös ohjelmoida tuhoamaan itsensä ja vahingoittamaan kantaman sisällä olevia yksiköitä sekä rakennuksia. (1050)
Yksiköt > Huonekohtaiset erikoisyksiköt > Atreides

Fremenit ovat Arrakiksen alkuperäiskansa, joilla on rohdon nauttimisesta johtuvat siniset silmänvalkuaiset. Ne ovat näkymättömiä kunnes tulevat liian lähelle vihollista tai alkavat ampua. Ei hintaa.
Sonic Tank on ääniaaltotankki, joka ampuu nimensä mukaisesti voimakkaita ääniaaltoja, jotka riittävät helpohkosti vihollisen surmaamiseen. Niiden heikkoutena ovat nopeus, tarkkuus ja omien rakennuksien ja yksikköjen ampuminen (jos ovat omien yksiköiden/rakennuksien takana). (1000)
Ornithopterit ovat lintumaisia pommikoneita, jotka ovat yleensä kolmen jonossa. Ne ovat hyvin haavoittuvisia ohjuksia vastaan. Ei hintaa.
Yksiköt > Huonekohtaiset erikoisyksiköt > Ordos

Raider muistuttaa Trikea, mutta on jokaisella osa-alueella vähän edistyneempi. (350)
Deviator on tankki, joka ampuu viholliseen silikonikaasupilven, joka kulkuneuvoihin osuessaan käännyttää ne väliaikaisesti omalle puolelleen taistelemaan. Kaasu ei vaikuta jalkaväkeen. (1000)
Saboteur on aseeton sotilas, jonka tehtävänä on mennä vastustajan rakennuksiin ja tuhota ne oman hengen hinnalla. Operaation helpottamiseksi sabotöörit kykenevät väliaikaiseen näkymättömyyteen. Ei hintaa.
Yksiköt > Huonekohtaiset erikoisyksiköt > Corrino

Sardaukar on jalkaväkiyksikkö, joka käyttää aseenaan voimakasta konekivääriä.(120)
Suvut > Harkonnen

Harkonnenit ovat brutaaleja ja ilkeitä ja nojaavat raakaan voimaan. Harkonnenien johtaja on Paroni Vladimir Harkonnen.
Suvut > Atreides

Atreidesit ovat humanisteja, jotka ajattelevat yksilön etua. He ovat nöyriä ja näennäisesti lempein suku. Lisäksi he ovat liittoutuneet paikallisen Fremen-aavikkokansan kanssa. Atreidesta johtaa herttua Leto Atreides.
Suvut > Ordos

Ordos on Westwoodin itse keksimä suku. He ovat viekkaita ja luottavat nopeisiin laitteisiin ja erityisyksikköihin. Ordosta johtaa supertietokone.
Suvut > Corrino

Keisari Frederick Corrino IV:n suku, jota pelaaja ei voi käyttää, mutta joka tulee pelin lopussa vastaan.
Game Night (elokuva)

| Game Night |
| --- | --- |
 Elokuvan mainosjuliste
Ohjaaja:   John Francis Daley  Jonathan Goldstein 
Käsikirjoittaja:  Mark Perez
Tuottaja:   John Davis  Jason Bateman  John Fox  James Garavente 
Säveltäjä:  Cliff Martinez
Kuvaaja:  Barry Peterson
Leikkaaja:   Jamie Gross  Gregory Plotkin  David Egan 
Valmistustiedot
Valmistusmaa:  Yhdysvallat
Tuotantoyhtiö:  New Line Cinema RatPac-Dune Entertainment (käännä suomeksi) Aggregate Films Davis Entertainment Warner Bros.
Levittäjä:  Warner Bros. Pictures
Ensi-ilta:   2018-02-2323. helmikuuta 2018 (Yhdysvallat)  2018-03-033. maaliskuuta 2018 (Suomi)  
Kesto:  100 minuuttia
Alkuperäiskieli:  englanti
Budjetti:  37 miljoonaa dollaria
Tuotto:  94,8 miljoonaa dollaria
Aiheesta muualla
IMDb 
Elonet
Infobox OKNimi-testi OK: 
Game Night on vuonna 2018 ensi-iltansa saanut yhdysvaltalainen komediaelokuva, jonka ovat ohjanneet John Francis Daley ja Jonathan Goldstein. Se sai ensi-iltansa 23. helmikuuta 2018 Yhdysvalloissa ja 2. maaliskuuta 2018 Suomessa.
Juoni

Kaveriporukka järjestää säännöllisesti peli-iltoja. Yksi heistä ehdottaa seuraavaksi peli-illaksi murhamysteeriä kotonaan, uudessa huvilassaan. Hän lupaa voittajalle palkinnoksi auton. Kun murhamysteeri alkaa, oikeat rikolliset kidnappaavatkin hänet huumevelkojen takia. Kukaan pelaajista ei epäile mitään, vaan pelaajat jakautuvat tiimeihin ja alkavat pelata peliä aivan normaalisti vihjeiden perusteella.
Näyttelijät

| 0 | 1 | 2 |
| --- | --- | --- |
|  Jason Bateman  | … |  Max   |
|  Rachel McAdams  | … |  Annie   |
|  Kyle Chandler  | … |  Brooks   |
|  Sharon Horgan  | … |  Sarah   |
|  Billy Magnussen  | … |  Ryan   |
|  Lamorne Morris  | … |  Kevin   |
|  Kylie Bunbury  | … |  Michelle   |
|  Jesse Plemons  | … |  Gary   |
|  Michael C. Hall  | … |  The Bulgarian   |
Arvostelut

Aamulehti:
Tv-maailma':
Aamulehden Antti Lähde nautti elokuvasta, koska se ei ota itseään liian vakavasti. Hauskuus syntyy hänestä varsinaisten vitsien sijaan Batemanin ja McAdamsin olemuksesta, hahmojen reaktioista tilanteisiin, kommunikaation vaivalloisuudesta, arkisesta tilannekomiikasta sekä absurdin ja vakavan kohtaamisesta. Tv-maailman Pekka Erosen mielestä elokuvan heppoinen alku pettää, koska elokuva jatkuu erittäin onnistuneena murhapeli-idean muunnelmana.
Foxit Reader

| Foxit Reader |
| --- | --- |

 Foxit Reader 4.3 Windows XP:ssä
Kehittäjä:  Foxit Corporation
Kehityshistoria
Kehitystilanne:  aktiivinen
Tiedot
Ohjelmistotyyppi:  PDF-lukija
Käyttökielet:  useita
Alusta:  Linux Symbian Windows
Lisenssi:  Ilmaisohjelma
Aiheesta muualla
Foxit Reader
Foxit Reader on Foxit Corporationin kehittämä PDF-tiedostojen lukuohjelma. Ensimmäinen versio julkaistiin vuonna 2004.
Foxit Reader on ilmainen, mutta siihen on saatavilla maksullisia lisäosia. Ohjelma on kevyt ja se toimii Windows 2000:ssa ja sitä uudemmissa Windows-käyttöjärjestelmissä, sekä monilla Linux-alustoilla. Ominaisuuksien vuoksi sitä verrataan usein Adobe Readeriin.
Aiheesta muualla

Virallinen sivusto
Georges Rigal

| Mitalit | Mitalit | Mitalit |  |
| --- | --- | --- | --- |
|  Georges Rigal |  Georges Rigal |  Georges Rigal |  |
Maa:  Ranska
Miesten vesipallo
|  Olympialaiset  |  Olympialaiset  |  Olympialaiset  |  |
|  Kultaa | 1924 Pariisi | joukkuekilpailu |  |
Georges Lucien Rigal (6. tammikuuta 1890 Pariisi – 25. maaliskuuta 1974 Saint-Maur-des-Fossés) oli ranskalainen vesipalloilija. Hän kuului vuoden 1924 kesäolympialaisissa Pariisissa kultaa voittaneeseen joukkueeseen. Vuoden 1912 kesäolympialaisissa Tukholmassa Rigal kilpaili sekä vesipallossa että uinnissa.
Georges Brassens

Georges Brassens (22. lokakuuta 1921 – 29. lokakuuta 1981) oli ranskalainen laulaja-lauluntekijä ja runoilija. Brassensia pidetään yhtenä ranskalaisen chansonin kolmesta suuresta B:stä: Brel, Brassens ja Barbara. Häntä pidetään yhtenä parhaista Ranskan toisen maailmansodan jälkeisen ajan runoilijoista, ja vuonna 1967 hän sai ranskalaisen kirjallisuuspalkinnon Grand Prix de poésie de l'Académie françaisen, joka myönnetään ranskankieliselle runoilijalle hänen tuotannostaan.
Georges Brassens, 1966.
Georges Brassens, 1964
Aiheesta muualla

Kuvia tai muita tiedostoja aiheesta Georges Brassens Wikimedia Commonsissa
Francis Xavier Osamu Mizobe

Francis Xavier Osamu Mizobe (jap. フランシスコ・ザビエル溝部脩; 5. maaliskuuta 1935 Sinŭiju – 29. helmikuuta 2016) oli japanilainen roomalaiskatolinen piispa. Hänet vihittiin salesiaanien papiksi 9. helmikuuta 1964 ja nimitettiin Sendain hiippakunnan johtoon 10. toukokuuta 2000. Piispaksi vihkiminen seurasi 9. syyskuuta. Pääkonsekraattorina toimi Peter Takeo Okada, jota avustivat Francis Keiichi Sato ja Peter Toshio Jinushi.
Mizobe sai 14. toukokuuta 2004 nimityksen Takamatsun piispaksi, jonka virkaan hänet asetettiin 19. heinäkuuta. Hän jäi eläkkeelle 25. maaliskuuta 2011.
Greenwich Street

| Greenwich Street |
| --- | --- |
 Greenwich- ja Barclay Streetin risteys Syyskuun 11. päivän iskujen jälkeen.
Maa:   Yhdysvallat
Greenwich Street on etelä-pohjois-suunnassa kulkeva katu New Yorkin kaupungissa, Manhattanilla. Katu ulottuu pohjoisimmillaan 9th Avenuen ja Gansevoort Streetin risteykseen Meatpacking Districtillä ja etelässä se loppuu Battery Parkiin. World Trade Centerin alueen kohdalla Greenwich Street risteytyy Vesey- ja Liberty Streetin kanssa.
Kaupunginosat, joiden läpi Greenwich Street kulkee, ovat: West Village, Hudson Square, Tribeca ja Financial District.
Greenwich Streetilla sijaitsevia rakennuksia

388 Greenwich Street
Seven World Trade Center
Two World Trade Center (rakenteilla)
Three World Trade Center (rakenteilla)
Four World Trade Center (rakenteilla)
388 Greenwich Street
Georges Ronsse

Georges Ronsse
Georges Ronsse (4. maaliskuuta 1906, Antwerpen – 4. heinäkuuta 1969 Berchem) oli belgialainen pyöräilijä. Ronsse  voitti maantiepyöräilyn maailmanmestaruuden vuosina 1928 ja 1929. Hän voitti myös Belgian mestaruuden cyclocrossissa vusoina 1925 ja 1929.
Kansallisten mestaruuksien ja kahden maailmanmestaruuden lisäksi Ronsse voitti useita maantiepyöräilyn klassikoista, kuten Liège-Bastogne-Liègen vuonna 1925, Pariisi–Roubaix'n vuonna 1927 ja Bordeaux-Paris-kilpailun vuosina 1927, 1929 ja 1930.
Vuoden Ranskan ympäriajossa 1932 Ronsse voitti kilpailun 4. etapin.
Ronsse lopetti uransa vuonna 1938.
Miesten maantiepyöräilyn maantieajon maailmanmestarit
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Georges Ronsse
Flemington (New Jersey)

| Flemington |
| --- | --- |

Valtio:  Yhdysvallat
Osavaltio:   New Jersey
Piirikunta:  Hunterdon
Pinta-ala:  
 – Kokonaispinta-ala:  2,79 km²
 – Josta vettä:  0 km² 
Väkiluku (2021):  4 541
 – Väestötiheys:  1630 as./km²
 
 https://www.historicflemington.com 
Infobox OKVirheellinen NIMI-arvo: 
Flemington on kunta (borough) New Jerseyn osavaltiossa, Yhdysvalloissa. Sen väkiluku oli arvion mukaan 4 541 vuonna 2021. Kunta toimii Hunterdonin piirikunnan hallintokeskuksena.
Väestö

Vuonna 2010 Flemingtonin asukkaista valkoisia oli 78,5 %, aasialaisia 5,8 % ja mustia 3,9 %.
Kuvia kunnasta

Flemingtonin juna-asema.
Hunterdonin piirikunnan oikeustalo.
Aiheesta muualla

Kuvia tai muita tiedostoja aiheesta Flemington (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Georges Savaria

Georges Savaria (27. maaliskuuta 1916 Montréal – 1998) oli kanadalainen pianisti, ondes Martenot'n soittaja ja säveltäjä.
Savaria opiskeli isänsä Joseph-Élien johdolla pianon- ja urkujensoittoa. Teoriassa hän sai yksityisopetusta Claude Champagnelta. Hän sai vuonna 1937 pianistina Prix d'Europen ja lähti Pariisiin, jossa häntä opettivat Louis Aubert (harmonia, teoria), Lazare Lévy (piano), Marguerite Long (piano) ja Pierre Lucas (piano). Lisäksi hän opiskeli Schola Cantorum de Parisissa kontrapunktia Daniel-Lesurin ja urkujensoittoa Olivier Messiaenin johdolla. Toisessa maailmansodassa hän joutui internoiduksi leirille, mutta hänen onnistui paeta ja palata Kanadaan vuonna 1943.
Savaria on esiintynyt pianistina muun muassa Québecin sinfoniaorkesterin kanssa. Hän opiskeli ondes Martenot'n soittoa vuosina 1959–1960 ja soitti sitä muun muassa Claude Champagnen Altituden kantaesityksessä CBC-sinfoniaorkesterin kanssa vuonna 1960.
Savaria kuului Conservatoire de musique du Québec'n pysyvään henkilökuntaan vuodesta 1965. Hänen oppilaidensa joukossa oli Albert Grenier. Vuosina 1976–1978 hän opetti pianonsoittoa Conservatoire de Trois-Rivières'ssa, ja vuosina 1978–1980 hän toimi sen johdossa. Hänen omien sävellystensä joukossa on pianokonsertto (1951), lauluja ja pianokappaleita.
Ginny McSwain

| Ginny McSwain |
| --- | --- |

Henkilötiedot
Kansalaisuus:  Yhdysvaltalainen
Ammatti:  Ääniohjaaja
Aiheesta muualla
Kotisivu
Virginia "Ginny" McSwain on yhdysvaltalainen Daytime Emmylla palkittu ääniohjaaja ja entinen ääninäyttelijä.
Ura

Valmistuttuaan Stephens Collegesta teatterin ja taiteen tutkinnolla McSwain muutti Los Angelesiin vuonna 1974, jossa hän sattumalta sai töitä Hanna-Barberalta esiteltyään taideteoksiaan.
Aluksi McSwaine aloitteli uraansa ääninäyttelijänä 1970-luvun lopulla tehden pieniä rooleja animaatioihin, kuten Scooby Goes Hollywood. Sittemmin hän jätti ääniroolit ja siirtyi 1980-luvun alussa nauhoittavan ohjaajan avustajaksi, kunnes vuodesta 1984 McSwain on työskennellyt pääsääntöisesti ääniohjaajana. Kenties parhaiten hänet muistetaan 1980-luvun lopulla ollessaan ääniohjaajana ja pääroolissa animaatiosarjassa Pikku ponit, sekä Lois Lanen roolista 1980-luvun Teräsmies animaatiosarjassa.
Aiheesta muualla

Ginny McSwain Internet Movie Databasessa. (englanniksi)
Ginny McSwain Voice Chasersissa (Arkistoitu – Internet Archive) (englanniksi)
Greenville Road Warriors

| Greenville Road Warriors |
| --- | --- |

Perustettu:  1988
Lakkautettu:  2015
Entiset nimet:  Johnstown Chiefs (1988–2010) Greenville Road Warriors (2010- ) 
Kaupunki:  Greenville, Etelä-Carolina
Kotiareena:  BI-LO Center
Sarjataso:  ECHL
Värit:                     
Toimitusjohtaja:   Chris Lewis
Päävalmentaja:   Dean Stork
Omistaja:   Fred Festa
Yhteistyöseurat:  New York Rangers (NHL) Hartford Wolf Pack (AHL)
Infobox OKVirheellinen NIMI-arvo: 
Greenville Road Warriors oli yhdysvaltalainen jääkiekkoseura, joka oli kotoisin Greenvillestä, Etelä-Carolinasta. Se pelasi ECHL-liigaa. Road Warriorsin ECHL-joukkue toimi NHL-seura New York Rangersin sekä AHL-seura Hartford Wolf Packin farmijoukkueena. Suomalaisista Jyri Niemi edusti seuraa.
Aiheesta muualla

Greenville Road Warriorsin verkkosivut (Arkistoitu – Internet Archive) (englanniksi)
Fallen (For My Painin albumi)

| Fallen For My Pain> .. |
| --- | --- | --- |

Studioalbumin tiedot
 Äänitetty : 2002, Tico Tico Studio
 Julkaistu: 31. maaliskuuta 2003
 Tuottaja(t): For My Pain...
 Tyylilaji: goottimetalli
 Kesto: 43.2 58.5 (uusintapainos)
 Levy-yhtiö: Spinefarm
For My Painin muut julkaisut
|   | Fallen 2003 | Killing Romance 2004 |
Fallen on suomalaisen goottimetallin yhtyeen For My Painin esikoisalbumi, joka julkaistiin 31. maaliskuuta 2003 levymerkillä Spinefarm Records.
Vuonna 2009 albumista julkaistiin uusintapainos, joka sisältää yhtyeen singlen ”Killing Romance” kappaleet.
Kappaleet

My Wound Is Deeper than Yours – 3.43 (säv. Olli-Pekka Törrö, san. Juha Kylmänen, Olli-Pekka Törrö)
Dancer in the Dark – 3.42 (säv. Jarmo Kylmänen, san. Juha Kylmänen)
Queen Misery – 5.23 (säv. Olli-Pekka Törrö, san. Juha Kylmänen)
Sea of Emotions – 3.55 (säv. Jarmo Kylmänen, san. Juha Kylmänen)
Rapture of Lust – 3.52 (säv. Juha Kylmänen, san. Törrö, Altti Veteläinen, Juha Kylmänen)
Broken Days – 4.01 (säv. Jarmo Kylmänen, san. Törrö, Juha Kylmänen)
Dear Carniwhore – 3.54 (säv. Törrö, san. Juha Kylmänen, Veteläinen)
Bed of Dead Leaves – 5.00 (säv. Törrö, san. Juha Kylmänen)
Autumn Harmony – 4.43 (säv. Lauri Tuohimaa, Juha Kylmänen, san. Juha Kylmänen)
Tomorrow Is a Closed Gate (Dead for So Long) – 4.49 (säv. ja san. Törrö)
Kappaleet > Vuoden 2009 painos

Killing Romance – 4.19 (säv. Jarmo Kylmänen, For My Pain, san. Juha Kylmänen)
Joutsenlaulu – 5.38 (Yö -cover, säv. ja san. Jussi Hakulinen)
Too Sad to Live – 5.06 (säv. ja san. Juha Kylmänen)
Kokoonpano

Juha Kylmänen – laulu
Lauri Tuohimaa – kitara, taustalaulu
Olli-Pekka Törrö – kitara
Altti Veteläinen – bassokitara
Petri Sankala – rummut
Tuomas Holopainen – kosketinsoitin
Kokoonpano > Vierailevat muusikot

Miriam Elisabeth Renvåg – laulu
Jarmo Kylmänen – taustalaulu
Kokoonpano > Tuotanto

Ahti Kortelainen – äänittäjä
Mikko Karmila – miksaaja
Mika Jussila – masteroija
Travis Smith – grafiikka, design
Toni Härkönen – valokuvat
Arvostelut

Imperiumi.net:
Soundi:
Aiheesta muualla

Albumi Fallen (For My Painin albumi) Encyclopaedia Metallum -sivustolla (englanniksi)
Fallen discogs.com -sivustolla
Fredrik Cygnaeus

| Fredrik Cygnaeus |
| --- | --- |
 Cygnaeus kuvattuna Düsseldorfissa vuonna 1856.
Henkilötiedot
Syntynyt: 1. huhtikuuta 1807 Hämeenlinna
Kuollut: 7. helmikuuta 1881 (73 vuotta) Helsinki
Fredrik Cygnaeus (1. huhtikuuta 1807 Hämeenlinna – 7. helmikuuta 1881 Helsinki) oli Suomen taide- ja tiede-elämän vaikuttaja ja keskeinen hahmo Suomen kansallisessa heräämisessä.